Ńdɔ̄ hḿ Mósɛs a lóe bɔ́n bə́ Áron nâ bə́ súbū osú ńdɔ a bɔ́dī bɔ́ bidud, a tindí bɔ bəkandá á məngə́də́g, a bɔ́dí fə̄ bɔ́ bībɔ́bɔ̄d á ńlō ḿból Ńtondôbə a ngábénde Mósɛs. 14Ńdɔ a ngásúbu ai ǹnóm nyag yǎ mə̄túnuŋa mə́ ńsə́m. Áron bân bɔ́n bóé bə́ bə̄dé mɔ́ mábán a ńlō ńnóm nyag mətúnuŋa; 15ńdɔ̄ Mósɛs ǎ zū nyé wē. A nɔŋɔ́ məkǐ ai onyǔ wóé, ǎ ngáwɔ́bɔ̄ á miǹlǎg yā mí ngábə́ álatâr ḿbomoná á nyɔ́l, ḿból yə̄ nâ a vaa ǹsə́m wóé. Ńdɔ̄ fə a ngásoe məkǐ á tín alatâr, a mǎn nye fúbu, a mǎn fə kpe mə́kə̌ŋ mə́ éndə́gə́lə́. 16Ńdɔ̄ fə a ngánɔŋ ávɔ́ŋ ásə̄ lákad yalǐ miǹya, ai ndalaga esə́g, ai mim̀bǎŋ mí ótám, ai avɔ́ŋ dábán, ńdɔ a ngáman byá tum âlatâr. 17Ḿfág ékob ńnóm nyag ai tsíd dzīē ai məbí móé ńdɔ a ngákwí á élum, a kə́ bya dígī óyǎb anə́ ḿból Ńtondôbə a ngábéndē Mósɛs.